I USA og Canada er der som regel ingen problemer med parkering, da der ofte findes p-båse til store køretøjer. Det samme gælder i Australien og til dels New Zealand hvor det er nemt at komme omkring og finde parkering til autocampere. I Europa kan de små campingbusser og enkelte campervans i de fleste tilfælde lige nøjagtig klemme sig ind på en almindelig p-bås til personbiler. Klassiske autocampere over 6 meter skal i stedet benytte dedikerede pladser til lange køretøjer eller pladser til køretøjer med påhængsvogn. Husk at tjekke lokale regler når du kører ind på en parkeringsplads. Som regel er det ikke noget problem at finde autocamper-parkering på rastepladser, ved indkøbscentre og supermarkeder samt ved turistattraktioner, men det kan være en udfordring på almindelige parkeringspladser i byer. Parkeringshuse er selvsagt ikke en mulighed pga. højden på de fleste autocampere. Skal du besøge en by, så parkér i udkanten og tag turen til centrum til fods eller på din medbragte cykel, alternativt benyt offentlig transport.